قل لو ان عندي ما تستعجلون به لقضي الامر بيني وبينكم. والله اعلم بالظالمين برضو ربنا بيستمر في تلقين النبي. قل قل بيلقنه يقول ايه ده منتهى العبودية خلي بالك ده منتهى التربية للنبي
ما تخرجش برة الناس. باديك نص تقوله زي ما هو التربية ايضا للنبي فخلي بالك بقى ربنا بيلقن النبي الطرق المختلفة في جدال الكفار عشان يحاصرهم فكريا هنا قال له بقى يقول لهم ايه
لو بايدي اخد قرار ان ينزل عليكم عزاب كان الموضوع خلص بيني وبينكم يعني ايه يعني قل لهم يا محمد انتم عمالين تستعجلوا العزاب. وعمالين تتحدوا ربنا ربنا ان يعني ان هو بقى ينزل حجارة من السماء يأتيكم بعزاب عمالين تتحدوا ربنا وعمالين تقلوا ادبكم
لو في ايدي اني استجيب لكم انا كنت استجبت ونزلت عليكم العزايم اللي انتم طلبتوه وكان الموضوع خلص طب هنا فيه نقطة تدبر مهمة جدا بتورينا ان رحمة ربنا لا نهائية وفوق مستوى تصور اي انسان. ليه
النبي عليه الصلاة والسلام رحيم جدا وصبور جدا ولما كذبوه في الطائف وقلوا ادبهم عليه وسلطوا غلمانهم يضربوه بالحجارة ويشتموه جا له ملك الجبال وعرض عليه انه قال له يعني اسمح لي اطبق عليهم الاخشبين. انزل الجبلين عليهم امحيهم
يعني اه طبعا قالوا ربنا اذن لي اني اجي اقول لك. تحب يحصل كده؟ فرفض النبي قال لأ لعل عسى ان يخرج من اصلابهم من يعبد الله طيب هذا الرحيم
لما يوصل او لما يوصلوه الكفار بالجدال بتاعهم لمرحلة ان صبره ينفذ. وبيقول لهم لو بايدي انزل عليكم عزاب اليم واخلص زي ما انتم طالبين هم اللي طالبين يبقى ده معناه انهم وصلوه لمرحلة لا يحتملها بشر في العناد وفي المكابرة وفي الكفر وفي التكذيب ومع ذلك
ربنا لم ينزل عليهم عزاب. يبقى مين ارحم ربنا ولا النبي عليه الصلاة والسلام؟ ربنا ارحم طبعا. ربنا ارحم من عباده من الام بولدها. ربنا قسم الرحمة مائة جزء نزل جزء واحد ووزعه على كل الخلائق. بني ادمين
وحيوانات وطيور وخلى تسعة وتسعين في المية من الرحمة عنده عشان يستخدمها مع الناس في الحساب يوم القيامة فربنا ارحم بعباده من اي حد يمهل الكافر حتى يتوب. الكافر يسب الله. بيشتم ربنا
ينكر وجود الله ويفضل ياكل ويشرب من رزق الله وما يشكروش. بل ويشكر غيره والله سبحانه وتعالى يمهله يمهله يمهله لا يعذبه. بل ويستمر في امداده بالنعم اللي بيستفيد منها وما بيشكرش ربنا عليها
وربنا عارفهم والله اعلم بالظالمين الظالمين هنا معناها الكافرين المشركين الذين ظلموا انفسهم يعني والشرك ممكن يكون خفي تشوف انسان كده متواضع ومتدين وممكن يكون مش مؤمن بالله اصلا في قلبه في الحقيقة
وممكن يكون تواضعه اصلا مصطنع ومش حقيقي. فانت لا احد يعلم حقيقة ما في القلوب الا الله